Gedurende die vakansie stap ek agter drie seuntjies van so tussen 9 en 11 jaar oud. Sonder dat ek probeer of wil luister, kom ek agter dat hulle besig is om oor ontwerpersname (brands) te praat. Sommer so in die loop doen hulle ’n inprompto SWOT-analise van al die brands in hulle leefwêreld. Sonder inspanning vloei die een naam na die ander oor hulle lippe.
Wat vir my nog meer opvallend is, is dat dit lyk of hulle dalk nie te onhandig met ’n rugbybal sal kan wees nie. Ek wonder of hulle die name van sportmanne en -vroue ook so glad oor die tong kan rol?
Wat het gebeur dat gesonde seuns eerder oor WAT hulle dra en oor die brand van die kledingstuk praat as oor hulle helde? Is dit hul mammies of is dit die celebrities wat hulle oor TV sien wat hulle so beïnvloed en breinspoel?
Eers oor die mammies. Volgens Alissa Quart is dit nie ’n vreemde verskynsel om middeljarige moeders in winkelsentrums te kry wat dieselfde nommertjies dra as hul elfjarge dogters nie. Net soos die tieners gouer “ouer” word, het daar ’n parallel ontstaan van moeders wat langer jonk (wil) bly.
Miskien kan ons weer begin om aan ons tieners ’n voorbeeld te stel van hoe om met brands om te gaan. Nie as slawe daarvan nie, maar as verbruikers daarvan. Laat die brand vir jou werk en nie jy vir die brand nie.
Meer nog, cool het niks met ’n etiket uit te waai nie. Cool kom van binne. Dit is die persoon binne die ontwerpersitem wat die cool veroorsaak. Nie die brand aan die persoon se lyf nie.
Sommer so met die afklim laat hy oom Barend verstaan dat hy hier is om sy plaas te kom inspekteer. Kwansuis alles oor die watervoetspoor en dié dinge.
Wie van ons het nog nie tydens ’n strandvakansie geloop en huise kyk nie? Meer spesifiek, na die name van die huise gekyk nie.
Eerstens daardie name wat met die see te doen het. Klaarblyklik het niemand hulle geleer jy spel see met ’n S nie. Lekker by die C, Come C why, C uitsig en ....
Só ‘n gemeet kan baie keer tot ontdekkings lei waarvan ’n mens dalk liewer nie wíl weet nie. Soos om op die skaal te klim. In die meeste gevalle is dit baie geriefliker om nie te weet hoeveel jy weeg nie!